rlitschk/wikidir huggingface dataset:
De Flagg vun São Tomé un Príncipe wurr eerstmals to’n Anlaat vun de Unafhängigkeit vun dat Land an’n 12. Juli 1975 as Natschonalflagg hisst un an’n 5. November vun dat glieker Johr offiziell inführt. De Natschonalflagg bruukt de Panafrikaansch Farven. Gröön steiht för de Vegetatschoon un de Landwertschap, Root för dat Blood, dat in’n Kamp um de Unafhängigkeit vun den Inselstaat vergaten wurr un Geel symboliseert den Anbau vun Kakao, de 93 % vun de Exportgöder vun dat Land utmaakt. De twee Steerns sünd Sinnbiller för de twee Eilannen, ut de de Republiek besteiht. Wiels de koloniale Tiet wurr up São Tomé un Príncipe de Flagg vun Portugal bruukt. 1967 geev dat en Vörslag för de Kolonien to de Flagg vun Portugal dat jewielige Wappen vun de Kolonie intofügen. De Vörslag wurr aber nich umsett. De hüüdige Natschonalflagg foot up de 1972 inführt Flagg vun de Unafhängigkeitsbewegung MLSTP un is in den panafrikaansch Farven hollen. Whitney Smith, Ottfried Neubecker: Wappen und Flaggen aller Nationen. Battenberg, München 1980, ISBN 3-87045-183-1. Flaggen von São Tomé und Príncipe. Mehr Biller, Videos oder Audiodateien to’t Thema gifft dat bi Wikimedia Commons. Sao Tomé and Principe. Flags of the World
Renata Flores Rivera (* 20. März 2001 in Huamanga in Peru) is en Singersche, de in Süüdamerika sunnerlich bekannt wurrn is dör en Cover vun Michael Jackson sien "The Way You Make Me Feel" up Quechua, de Spraak vun allerhand indigene Inwahners vun Peru un Bolivien. Oversett hett se den Text mit Hölp vun Ada, ehre 72 Johre ole Grootmudder. 2014 hett se mitmaakt bi "The Voice Kids Peru", en Talentschow ut Peru. Midderwielen hett se en ganzen Barg Covers up Quechua inspeelt. Renata Flores, la peruana que enamoró a las redes sociales con Michael Jackson... en quechua - BBC Mundo (es-CO). Renata Flores cantará en quechua, Fallin´de Alicia Keys (Spanish). Peruvian teen aims to revive language with Michael Jackson, Bob Marley covers. Hillary Ojeda: Listen to Peruvian Renata Flores sing a Michael Jackson song in Quechua. Peru teen aims to revive Quechua, one pop song at a time. Peruvian girl does a Michael Jackson cover in a dying language, and the result is gorgeous. Una niña busca salvar el El Quechua con Michael Jackson - SomosVoz (es-ES).
Ochtersum is en Gemeend in de Samtgemeend Holtriem in den oostfreeschen Landkreis Wittmund, Neddersassen. De Gemeend harr 2004 etwa 950 Inwahner up en Gesamtrebeet vun 10,82 km². Ochtersum liggt teihn Kilometer westlich vun Esens an de Landesstraat 6 tüschen Holtgast un Utarp. De Oortsdeelen sünd Barkholt, Ostochtersum un Westochtersum. De fröheste bekannte oorkundlich Nömmen stammt ut dat Johr 1411. De St. Materniani-Kark Westochtersum wurr tüschen 1260 un 1270 upbaut. Vör dat Indieken vun de nördlich Rebeeden kunn bi hooch Floot de Noordsee bit to de Kark heranrecken. Vun de eenstige Toornholländer-Windmöhlen steiht hüüd blots noch de Rump. Se wurr 1911 anstäe vun en Buckwindmöhlen upricht. De hüüdig Gemeend Ochtersum entstunn an' 1. Juli 1972 ut den Tosommensluss vun de beid Gemeenden Ostochtersum un Westochtersum. De Raat vun de Gemeend Ochtersum besteiht ut 9 Raatsfruen un Raatsherren. Dat is de fastleggt Antall för de Liddmaatsgemeend vun en Samtgemeend mit en Inwahnertall tüschen 501 un 1.000 Inwahnern. De 9 Raatsfruen un Raatsherren wurrn dör en Kommunalwahl för jewiels fiev Johr wählt. De aktuelle Amtstiet fung an' 1. November 2011 an un geiht an' 31. Oktober 2016 to Enn'. De Gemeenderaat hett dat Gemeenderaatslidmaat Franz Pfaff (FWG) to'n ehrenamtlichen Börgermeester för de aktuelle
Barkholt ist neben Ost- un Westochtersum een vun dree Oortsdeelen vun Ochtersum, en Gemeend vun de Samtgemeend Holtriem in den oostfreeschen Landkreis Wittmund, Neddersassen. Dat Dörp liggt etwa 6,3 Kilometer nordöstlich vun Westerholt. De fröheste bekannte oorkundlich Nömmen vun Barkholt stammt ut dat Johr 1589. Dormals wurr de Oortsnaam as Barckholt schreeven. Wiedere Schrievwiesen vun den Oortsnaam weern Bargholtz (1670) as ok Borchholt (1730). De hüüdige Beteeken is siet 1787 begäng. De Naam is en Tosommensetten vun de Wöör bark (=Barkenboom) un holt (=Wald). De Oorsnaam betekent somit en Barkenwald. 1823 harr Barkholt 109 Bewahner, de sück up 19 Füerstellen verdeelen deen. 1848 weern dat denn 139 Bewahner in 21 Wahnhüüs. Ortschronisten der Ostfriesischen Landschaft: Ostochtersum, Samtgemeinde Holtriem, Landkreis Wittmund (PDF; 182 kB), insehn an' 19. Januar 2013. Koordinaten: 53° 36′ 39″ N, 7° 32′ 36″ O
Westochtersum is neben Barkholt und Ostochtersum een vun dree Oortsdeelen vun Ochtersum, en Gemeend vun de Samtgemeend Holtriem in den oostfreeschen Landkreis Wittmund, Neddersassen. Dat Dörp liggt etwa fiev Kilometer nordöstlich vun Westerholt. De Warften- un Riegensiedlung bedeckt en Flach vun 3,87 Quadratkilometern. De Grund besteiht gröttstendeels ut Plaggeneschbodden, de vun Pseudogley-Bruuneer-Bodden ünnerlagert sünd. Dat Dörp is vörnehmlich landwertschaplich präägt. De Naam vun den Oort verwiest up de Laag in' Westen vun de Gemeend Ochtersum. Deren Beteeken wedderum is worhschienlich en Afleiten vun dat latiensch Substantiv ortus (=Sünnenupgang). Sehenswert is de in dat letzte Drüddel vun dat 13. Johrhunnert upricht St.-Materniani-Kark. Ortschronisten der Ostfriesischen Landschaft: Westochtersum, Samtgemeinde Holtriem, Landkreis Wittmund (PDF; 507 kB), insehn an' 19. Januar 2013. Koordinaten: 53° 36′ 20″ N, 7° 31′ 30″ O
Ostochtersum is neben Barkholt un Westochtersum een vun dree Oortsdeelen vun Ochtersum, en Gemeend vun de Samtgemeend Holtriem in den oostfreeschen Landkreis Wittmund, Neddersassen. Dat Dörp liggt etwa fiev Kilometer nordöstlich vun Westerholt. De Warftensiedlung bedeckt en Flach vun 6,95 Quadratkilometern. De Grund besteiht gröttstendeels ut Plaggeneschbodden, de vun Pseudogley-Bruuneer-Bodden ünnerlagert sünd. Dat Dörp is vörnehmlich landwertschaplich präägt. De Naam vun den Oort verwiest up de Laag in' Osten vun de Gemeend Ochtersum. Deren Beteeken wedderum is wohrschienlich en Afleiten vun dat latiensch Substantiv ortus (=Sünnenupgang). Ortschronisten der Ostfriesischen Landschaft: Westochtersum, Samtgemeinde Holtriem, Landkreis Wittmund (PDF; 507 kB), insehn an' 19. Januar 2013. Koordinaten: 53° 36′ 20″ N, 7° 31′ 30″ O
De Toppaant(e) (Lophonetta specularioides) is en süüdamerikaansche Aart vun Aanten. Se höört as eenzigste (monotyypsche) Aart to dat Geslecht Lophonetta. Hen un wenn warrt se ok to de Aanten an sik mit torekent, man se hett sik doch al fröh in de Evolutschoon vun de Swemmaanten afspleten. Dat gifft twee Unneraarden: L. specularioides alticola (Anden-Toppaante) in Peru, Bolivien, Chile un ganz in'n Westen vun Argentinien. In de Puna-Zone is se de Aante, de an'n meisten vorkamen deit. L. specularioides specularioides (Patagoonsche Toppaante). De Patagoonsche Toppaante heet ok „Süüdliche Toppaante“. Se is tohuse up de Falklandinseln, in Chile un in Argentinien. Freten deit se Warvellose un Algen. Leven deit se an de Waterkant in Gemarken mit flack Water. Ehr Nest boot se in hooch Gras bi dat Water un leggt dor denn fiev bit seven Eier in. Johnson: Phylogeny and biogeography of dabbling ducks Janet Kear (Rutg): Ducks, Geese and Swans. Oxford University Press, 2005, ISBN 0-19-854645-9 Hartmut Kolbe; Die Entenvögel der Welt, Ulmer Verlag 1999, ISBN 3-8001-7442-1 Hadoram Shirihai: A Complete Guide to Antarctic Wildlife - The Birds and Marine Mammals of the Antarctic Continent and Southern Ocean, Alula Press, Degerby 2002, ISBN 951-98947-0-5 Robin und Anne Woods: Atlas of
Gesina (ok Gesine) is een plattdüütschen Vörnaam för Deerns. He warrt besunners in Oostfreesland bruukt. Gesina hangt tosamen mit den plattdüütschen Vörnaam Gesche. An un for sik lett dat, as wenn Gesche de korte Form vun Gesine oder Gesina is, man so eenfach is dat nu ok wedder nich. As dat utsütt, is in bestimmte Landstreken de Naam Gesina/Gesine eerst veel later upkamen, as de Naam Gesche. Denn kann dor de Naam Gesche nich vun Gesina herkamen. In Bremen sütt dat so ut: 1597 al is dor wat vun een Gesche to hören, man eerst 1827 wat vun een Gesine. Dat lett woll so, as wenn de beiden Naams Gesina un Gesche de sülbige Wuddel hefft. De Een seggt, dat Gesine, just so as Gesche een korte Form vun den Naam Margarethe is. Düsse Naam kümmt ut dat greeksche Woort μαργαρίτης (margarites). Dat bedutt Parl. De Annern seggt, dat Gesine (un Gesche ok) een korte Form vun den olen germaanschen Naam Gertrud is. Düsse Naam sett sik tosamen ut twee germaansche Wöör. Dat eerste is Ger, dat heet Speer oder Speet. Dat tweede Woort is nich ganz klaar. Dat kann ween, dat -drud meent is. Dat heet Töversche oder Wickersche.
En Regenwoold is en Woold mit sunnerlich fuchtigen Klima mit meist mehr as 2.000 mm Nedderslag in'n Döörsnitt in't Johr. Vunwegen, datt sik dat Klima in Regenwolden bannig verschelen deit, warrt dor en Unnerscheed maakt na de Klimazone, wo de Woold in liggen deit: Dat gifft Tropischen Regenwoold un Matigen Regenwoold in de matigen Breeden. Tropische Regenwolden sünd jummerweg gröön. Se gifft dat up beide Sieten vun den Äquater bit um un bi an den 10. Breedengrad, sunnerlich in Süüdamerika un Ozeanien, man ok in annere Gemarken. De gröötste Landmasse mit tropischen Regenwoold dor up is dat Amazonasbecken. Dor finnt sik mehr as de Hälft vun den tropischen Regenwoold up de ganze Eer. Annere grote Regenwolden gifft dat in dat Kongobecken in Afrika un in Indonesien. De Begreep tropischen Regenwoold meent en Ökosystem, wo allerhand verschedene Woold-Typen tohören doot: Dat is eenmol de Siedland-Regenwoold bit hen to 800 m Hööchde, denn de Barg-Regenwoold bit hooch to 1.500 m un tolest de Smookwoold bi mehr as 2.000 m Hööchde. Hen un wenn gift dat in de Fackliteratur ok noch annere Naams for de wecken Regionen, as „Wulkenwoold“ for den Ruggen vun de nöördliche Küstenkordillere in Venezuela. In Asien regeert in de
Settenbeek (hoochdüütsch Settenbeck) is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen. De Oort höört polietsch al von öllers bi Scharmbeekstotel mit bi. De Oort liggt op de Oosterholter Geest, de mit’n Stoteler Barg bet op en Höögd von 32 m över de See reckt. Dat Water ut dat Rebeed flütt in’n Noorden na de Wienbeek hen af un in’n Süüdoosten över Gravens na de Hamm hen. In’n Noorden liggt dat Naturschuulrebeed Borndaals von de Wienbeek. De Naveröörd sünd Lintel, Scharmbeek un Oosterholt in’n Noordoosten, Moorhusen un Nedderenn in’n Süüdoosten, Ruschkamp in’n Süden, Scharmbeekstotel in’n Süüdwesten, Vörscharmbeekstotel in’n Westen un Buschhusen mit Bredenbarg, Halenbeek, Barenwinkel un Gartel in’n Noordwesten. Fröher hett dat in Settenbeek en Tegelee geven. De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. In dat 19. Johrhunnert weer de Oort Deel von de Buurschop Scharmbeekstotel. De Gemeen Scharmbeekstotel is an’n 1. März 1974 mit de Gemeenreform in Neddersassen Deel von de Gemeen Oosterholt-Scharmbeek worrn. Binnen de Gemeen höört Settenbeek vondaag to de polietsche Oortschop Scharmbeekstotel. Settenbeek is evangeelsch-luthersch präägt
Roscher is de Familiennaam von Adolf Theodor Roscher (1782–1861), düütschen Ünnernehmer, Albrecht Roscher (1836–1860), düütschen Geograaf un Afrikaforscher, Alfred Roscher (* 1959), öösterriekschen Footballspeler, Carl Roscher (1846–1920), düütschen Volksweert, Jurist un Ministeriaaldirekter, Carl Hermann Roscher, düütschen Verwaltungsbeamten, Eduard Heinrich Roscher (1838–1929), düütschen Koopmann un Senater, Else Roscher (19. Johrhunnert–na 1921), düütsche Schauspelerin un Dreihbookschrieversche, Ernst Roscher, düütschen Verwaltungsbeamten, Ewald Roscher (1927–2002), düütschen Skispringer, Falk Roscher (* 1944), düütschen Jurist, Friedrich Roscher (1890–1968), düütsch-US-amerikaanschen Maler, Volksweert un Utfinner, Gerd Roscher (* 1943), düütschen Dokumentarfilmer, Gustav Roscher (1852–1915), düütschen Jurist un Polizeipräsident, Hans Roscher (1781–1869), düütschen Koopmann, Heinrich Roscher düütschen Richter un Politiker, Heinrich Roscher (Eduard Wilhelm Ludwig Heinrich Roscher; 1838–1929), düütschen Koopmann un Politiker, Helmut Roscher (1917–1992), düütschen SS-Oberscharführer, Johann Theodor Roscher (1755–1829), düütschen Hütteninspekter, Josef Roscher (1860–1932), öösterriekschen Kumponist, Karl Roscher (1852–1905), düütschen Fabrikant, Markus Roscher-Meinel (* 1963), düütschen Avkaat, Musikfunkschonär, Musiker un Politiker, Max Roscher (1888–1940), düütschen Politiker, Michael Roscher (1960–2005), düütschen Astroloog, Michael Roscher (* 1973), düütschen Sportmoderator, Monika Roscher (* 1984), düütsche Gitarrspelerin, Paul Roscher (1913–1993), düütschen Politiker, Rainer Roscher (1924–2017), düütschen Schoolmeester, Musiker, Choorbaas, Kumponist un Schriever, Theodor Roscher (1811–1877), düütschen Koopmann, Theodor Roscher (Friedrich Wilhelm Theodor Roscher; 1853–1918), düütschen Jurist un Genealoog, Walter Meyer-Roscher (*
Wilhelm Theodor Roscher (* 6. Juni 1818 in Drey; † 22. November 1892 in Göttingen) weer en düütschen Jurist un Parlamentarier. Roscher is 1818 as Söhn von Anna Margarethe Katharine, borene Manecke (7. Juli 1790–6. April 1861), un den Tolldirekter Theodor Gottfried Roscher (14. Februar 1783–8. Mai 1858) in Drey boren. De Richter un Parlamentarier Heinrich Roscher weer sien Broder. He hett Juristeree an de Universität Göttingen studeert un is dor 1838 Maat von dat Corps Bremensia worrn. Na dat Studium is he as Anhänger von de Göttinger Söven toeerst längere Tied nich to dat Examen as Auditer tolaten worrn. Roscher weer in de Tied üm 1843 bet 1845 rüm Auditer bi dat Amt Wischhoben un later Amtsassesser bi dat Amt Reten. 1848/1849 weer he as Amtsassesser Hülpsarbeider bi de Landdrostie Stood un denn Maat von de Justizkanzlie Celle. Na de Tied in Celle weer he Amtsassesser bi dat Amt Bondiek. 1852 is he Referent in’t hannöversche Justizministerium worrn un weer Obergerichtsassesser. He is 1858 Obergerichtsraad worrn un 1860 Oberappellatschoonsgerichtsraad an dat Oberlandsgericht Celle. 1874 keem he as Direkter an dat Obergericht Celle un 1879 as Landgerichtspräsident an dat Landgericht Göttingen. Roscher weer von 1864 bet 1865 Maat von de
Ernst Voß († 1892 in Hoboken) weer en düütschen Spoorkassendirekter un Bedreger. Voß keem ut Hannover, weer toeerst Stüürinnehmer in dat Amt Veern un denn von 1872 bet 1884 Direkter von de Amtsspoorkass Veern. He hett as Direkter mit Hüüs un Grundstücken in de Stadt Hannover spekuleert. As de Geschäften nich good lepen, hett he Geller von de Spoorkass ünnerslahn un för 2,7 Millionen Mark veer Riddergöder köfft, de he utboon un mit Gewinn wedder verköpen wull. Dat weren Good Blomendal (bi Meideborg), Good Kladow un de Rönkenhoff (in Mekelborg) un Good Löhrstörp (in Holsteen). Löhrstörp hett Voß 1877 för 1,77 Millionen Mark von’n Vörmund von Wilhelm Georg Richard Schwerdtfeger köfft. Von siene Plään, de Göder mit Gewinn wedder to verköpen un de ünnerslagen Geller wedder trügg to betahlen, is nix von worrn. In’n Dezember 1884 is de Dörstekeree opflagen. Blots dat Good Löhrstörp in Holsteen kunn de Spoorkass 18 Johr later mit 400.000 Mark Gewinn verköpen. Nadem dat opflagen is, hebbt Dokters bi Voß Gröttenwahn diagnostizeert un he keem in de Heilanstalt Hilmssen. Ut de Anstalt is he utneiht un 1885 in de USA gahn. Dor hett he leevt, bet he 1892 dood in sien Wahnung in Hoboken funnen
Nedderslag warrt in de Meteorologie Water, mit allens, wat dor an annere Stoffe in sitten deit, nömmt, wenn dat ut Wulken, Daak oder Smook (dat sünd beides Wulken in Kuntakt mit de Eer) stammen deit oder ut hoge Luftfuchtigkeit (Luft, de vullsitten deit mit Waterdamp), un wenn dat vunwegen de Swaarkraft natt oder in faste Form up de Eer fallt oder vun'n Wind upküselt oder hoochböört warrt oder sik up de Eer afsetten oder dor affleten deit oder wenn sik dat in faste Form ut (ieskolen) Water as Ies an Uppersieten ansetten deit oder wenn dat as Beslag dör Kondensatschoon oder Resublimatschoon direktemang an Objekte afsetten deit. Dat gifft „natten“ un „drögen“ Nedderslag: Natten Nedderslag: Regen, Iesregen, Druppen fallt hendal. Slagregen warrt hoochweiht un upküselt. Regenputten, Regenwater, Sneesmelten sett sik af oder fleet af. Dau sett sik an as Beslag. Drögen Nedderslag: Snee, Hagel, Ieskoorn fallt hendal. Sneestorm, Blizzard, Sneedrieven weert hoochweiht un upküselt. Sneebarge, Moddersnee, Sneedecken sett sik af. Ruugfrost, Glatties, Iesjökels sett sik an. Dör Verdampen un Sublimatschoon kummt Waterdamp in de Atmosphäre. Dör Kondensatschoon vun de Fuchtigkeit in de Luft kaamt Kondensatschoonskieme tostanne. Dor wasst denn Wulken ut. Wenn de Waterdruppen as Nedderslag up de Eer fallen
Kattenhoorn (hoochdüütsch Kattenhorn) is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen. De Oort höört polietsch al von öllers bi Freißenbüttel mit bi. De Oort liggt op de Oosterholter Geest. Dat Water ut dat Rebeed flütt över de Möhlenbeek na’n Speckgraven un in de Beek. De Naveröörd sünd Freißenbüttel, Myhl un Bredbeek in’n Noordoosten, Wist in’n Süüdoosten, Scharmbeek un Sandbekerbrook in’n Süden, Westerbeek in’n Süüdwesten un Elm un Hülsbarg in’n Noordwesten. In de Franzosentied von 1810 bet 1814 hett de Oort to de Mairie Scharmbeek in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. Kattenhoorn hett in dat 19. Johrhunnert to de Buurschop Freißenbüttel höört. De Gemeen Freißenbüttel is an’n 1. März 1974 mit de Gemeenreform in Neddersassen Deel von de Gemeen Oosterholt-Scharmbeek worrn. Kattenhoorn höört sietdem binnen de Gemeen to de polietsche Oortschop Freißenbüttel. Kattenhoorn is evangeelsch-luthersch präägt un höört to dat Kaspel von
In de Johren 1759/1760 haal de däänsche König Frederik V. Kolonisten na Süüdjüütland un Sleswig (Ämter Tondern, Gottorp un Flensborg), dat to de Tiet to sien Riek höör. Se schullen de Heid un dat Moor binnen in’t Land oorbor maken helpen. Dat Projekt weer vun weertschopliche Telen präägt. Al in de Johren 1723, 1751 un 1753 harr dat Versöök geven, dat unbewahnte Land to „peupliren“. Nu wullen Butenminister Johann Hartwig Ernst von Bernstorff un Marschall Adam von Moltke noch een Versöök wagen. Kameralist Johann Heinrich Gottlieb von Justi harr en Gutachten wegen Anbauung der jütischen Heiden schreven. Johan Frederik Moritz hett denn seggt, dat se man Buurn ut’n Süden nehmen schöölt, de sik beter utkennt, as wenn se Daaglöhner un twete Söhn ahn Hoff ut de Gegend nehmt. He segg, na den Sövenjohrigen Krieg weren woll vele dor, de geern ut Süüddüütschland wegtehn wüllt. Se hebbt denn in’e Blääd in’e Palz, in Baden, Württembarg un Hessen insereert un de Siedlers enen Hoff in Arvpacht mit Huus, Veeh un Reedschop verspraken. Se schullen twintig Johren kene Stüern betahlen un ok de Reis un noog Geld, dat se bet to de eerste Aarnt utkamen schullen, wullen se betahlen. Een Problem weer −
Meoske, auk Meurske es eun Oortsdeul von Deppelt un liggt knapp 5 km noordööstlik van’n deppeltsken Stadtzentrum weg. Vandage höört de Wonnstieden Aulenkamp, Leumbrink un Leoholt mit teo Meoske büi. Meoske grenzt in’n Noorden an Barksen, in’n Süden an Nedderscheunhagen, in’n Süüdausten an Vahlsen un in’n Austen an Hakedaal un Breoksen. Meoske is wohrschienlik in′n laten Middelöller, zirka in′t 12./13.Johrhunnert, uprichtet worden.Tüidens dat late Middelöller richt man in′n Lippsken Höckelland männig Wauldheovendörps up. Annere Wauldheovendörps dicht büi sind exempelwüise Hakedaal, Kluite, Daalbern un Möjjersfelle. In’n August 2006 hadde Meoske 479 Inwonners. Den 1. Januar 1970 worde Meoske na de Krüisstadt Deppelt ingledert. Lossbreoke is evangeelsk-reformeert un höört mit teo de Kerkengemeune Vahlsen. Oordsbörgermeester is upstunds Rolf Strätner (SPD), de Repräsentant in’n Stadtrood is Manfred Stölting (SPD). Christian Kuhnke: Lippe Lexikon. Boken Verlag, Detmold 2000, ISBN 3-935454-00-7 Martin Bünermann: Die Gemeinden des ersten Neugliederungsprogramms in Nordrhein-Westfalen. Deutscher Gemeindeverlag, Köln 1970, S. 105. Eordsdeule van Deppelt Barksen | Bentrup | Böjjerbieke | Bövverschäunhagen | Breoksen | Deppelt-Noord | Deppelt Süüd | Düsselbreok | Hakedaal | Hiddsen | Hillgenkerken | Hauernaulentrup | Iusendörp | Jerxen-Orbke | Kluite | Lossbreoke | Meoske | Nüijjen | Nüiwauld | Öttern-Breemke | Püivitsheu V.H. | Püivitsheu V.L.
Nothoorn (ok Notthoarn, Netthoarn un Noordhoorn) is de Kreisstad van deyn Landkreis Graafschup Beynthem in’n Südwesthook van Nedersaksen kott bie de hollaunsche Greynse. Nothoorn wöd in de Gråfschup ok Notthöörntin nöömt. De Schrievwiese in Urkunden bint: Norhthornon 890 n. Chr., Northornon, Nodehorn, Northorne 1184 op Segels van 1400 bis 1827, dann Nordhorn. ’et geff ’ne interessante Vertellsel wo deyn Naam „Nothoorn“ ontstån is un wårüm dät Wappen van Nothoorn een Hörn hev: In’t Süden van Nothoorn lich de Stad un besünners de Borg in Bad Benthem in de Gråfschup Beynthem. Dår hev de Gråfschup ok sinen Naam van. ’ät de Kriech was, un de Stad Nothoorn angreppen wööd, blåste man dår een Hörn, dät Nåt-Hörn, üm så de Meynschen te waarschüwn un Hölpe ut Beynthem te ropn. Ümdat Northoorn ín’t Noordn lich, maakte man dår mischin „Nordhorn“ van. Ma ’n Hörn bruktn ok de Schippers up de Vechte. Bie Nevel kunen se sik met Hörne tegensietich kennbar maakn. Eene weetnschaplike Variante van de Wappendeutung seg, dät dät Wort Hörn, ’ät Hook of Landmarke te vestån is. Een Noordhoorn was dann äs ’nen Hook in’t Noordn (Stück Bauground de’t Vechtedaal in steckt) uptevattn. Of de Beynthemer, de Stad eren Naamn gevn
Disse Artikel is man blots en Stubben. Du kannst Wikipedia helpen un em verbetern. Woold oder Busch weert de Gemarken up’e Eer nömmt, de todeckt sünd mit Böme. Woold warrt to en Stück Land mit Böme avers bloß seggt, wenn dat nich to lüttjet is un wenn de Böme dor nich to wiet ut’neen staht. Man ganz akraat is dat nich fastleggt, wat de Definitschoon vun en Woold is. Se hangt af vun den Tosamenhang, in den dor vun snackt warrt (Geografie, Biologie, Recht, Weertschop, Kultur) In den düütschen Wooldbo warrt Woold so defineert: Woold weer en Plantengrupp, de „in’n Groten un Ganzen ut Böme besteiht un so en groot Stück Land afdeckt, dat dor en sunnerlich Wooldklima bi tostanne kamen kann.“ Na'n Rand hen warrt dat Woort Woold unscharp. Dor höört denn Gemarken un Plantenformatschonen to, de mol as Woold gellt un mol nich, je nadem, wie een dor over denkt oder wat for'n Definitschoon he bruukt. Bi en weltwiede Oversicht bloß man in dat Rebeet vun dat Recht sünd 63 sunnerliche, natschonale Definitschonen vun Woold tellt wurrn, de sik een vun de annere verscheelt. Wichtig is, datt de Woold afgrenzt warrt gegen Boom-Plantagen over, as Energieholt-Plantagen, Öölboom-Plantagen, gegen